b'\n_START_ARTICLE_\nTora Bora\n_START_PARAGRAPH_\nTora Bora er et hulekompleks i Afghanistans bjerge, beliggende ca. 40 km fra Jalalabad i provinsen Nangarhar. Man antog, at hulerne rummede bef\xc3\xa6stede anl\xc3\xa6g og et udtrakt system af tunneler, og Tora Bora blev f\xc3\xb8rst og fremmest kendt i den vestlige verden, fordi Osama bin Laden mentes at have opholdt sig der i tiden lige efter terrorangrebet den 11. september._NEWLINE_Da amerikanske og afghanske tropper havde erobret hulerne i 2001, viste det sig dog, at "bef\xc3\xa6stningerne" kun bestod af sm\xc3\xa5 tr\xc3\xa6ningslejre, og at hulerne ikke var forbundet via tunneler i n\xc3\xa6vnev\xc3\xa6rdig grad.'